b"\n_START_ARTICLE_\nPont de la Baronia\n_START_SECTION_\nDescripci\xc3\xb3\n_START_PARAGRAPH_\nEs tracta d'un pont penjat sobre la cua del pant\xc3\xa0 de Camarasa, que permetia el pas a la Baronia de Sant O\xc3\xafsme._NEWLINE_\xc3\x89s una passarel\xc2\xb7la plana, molt llarga, formada per una carcassa de ferro coberta amb taulons de fusta que penja d'uns tirants de ferro. Aquests cables estan agafats a uns pilars amb base de formig\xc3\xb3 armat, fent una trama de fils que suporten l'esmentada i abrinada passarel\xc2\xb7la.\n_START_SECTION_\nHist\xc3\xb2ria\n_START_PARAGRAPH_\nEl pant\xc3\xa0 de Camarasa fou constru\xc3\xaft el 1920 per la Canadenca i actualment pertany a FECSA. Formava part de la planificaci\xc3\xb3 del govern dels anys 40."